Ֆրեդ Աղաբաշյան

Ֆրեդ Լևոնի Աղաբաշյան  (Fred Levon Agabashian, ), ամերիկահայ ավտոմրցարշավորդ, ով աչքի է ընկել փոքրաչափ / միջեթ մեքենաներով և Ինդի մեքենաներով մրցարշավներում։

Կարիերա

Միջեթներով ավտոարշավներ 
Աղաբաշյանը դեռ պատանեկության տարիներին է մասնակցել միջեթներով՝ փոքրաչափ ավտոմեքենաներով մրցարշավների։ 1937 թվականին առաջին անգամ մասնակցելով Հյուսիսային Կալիֆոռնիայի մրցարշավային ասոցիացիայի առաջնությանը՝ հաղթանակ է տարել՝ առաջ անցնելով համբավված ավտոարշավորդներ Դուան Քարթերից, Լին Դեյսթերից, Փոլ Սվեդբերգից։ 1946 թվականին հռչակվել է BCRA առաջնության չեմպիոն՝ հանդես գալով որպես Ջեք Լոնդոնի թիմի ներկայացուցիչ։ Հաջորդ երկու տարիներին նա այդ առաջնությունում հաղթանակ է տարել Ջորջ Բինոտիի թիմի կազմում։

Նա «Ինդիանապոլիսյան 500 մղոն» անվանումով հայտնի ավտոմրցարշավին առաջին անգամ մասնակցել է 1947 թվականին և զբաղեցրել 9-րդ տեղը։ Այդ մրցումներում իր լավագույն արդյունքը գրանցել է 1953 թվականին՝ գրավելով 4-րդ հորիզոնականը։։

Աղաբաշյանը հաղթել է 1949 թվականին Կալիֆոռնիա նահանգի մայրաքաղաք Սակրամենտոյի Ֆեյրգրաունդում անցկացված 100 մղոնանոց ավտոմրցարշավում։

1958 թվականին նա հրաժեշտ է տվել ակտիվ սպորտին, դարձել մարզական լրագրող։

Մարզական լրագրող 
Աղաբաշյանը 1959-1965 թվականներին, ապա նաև 1973-1977 թվականներին գունեղ մեկնաբանություններ է արել Ինդիանապոլիսի Motor Speedway Radio Network-ի համար։

Մահը 
Նա մահացել է 1989 թվականի հոկտեմբերի 13-ին Կալիֆոռնիայի Ալամո քաղաքում։ Դին մոխրացվել է դիակիզարանում, մոխիրն ամփոփվել աճյունասափորում։

Մեծարում 
Աղաբաշյանին պատվավոր տեղ է հատկացվել National Midget Auto Racing-ի փառքի սրահում, իսկ 2005 թվականից՝ նաև Ինդիանապոլիսի ավտոարշավների փառքի սրահում։

Մրցարշավային արդյունքներ

USAC արդյունքները 
( բանալին ) ( Թավատառերով նշված են գրաված ամենաբարձր տեղերը)

«Ինդիանապոլիսյան 500 մղոն» ավտոմրցարշավներին մասնակցության արդյունքներ

Ամբողջական Ֆորմուլա 1-ի աշխարհի առաջնության արդյունքները 
( բանալի )

Ծանոթագրություններ

Արտաքին հղումներ 

 Fred Agabashian driver statistics at Racing-Reference

Ամերիկահայ ավտոարշավորդներ
ՀԹՎ 2023 հոդվածներ